
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 160 


14 Φεβρουάριου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κήρυξη ως αρχαιολογικού και οριοθέτηση του χώρου 
«Καρκάνα» οικισμού Σπαλιαρέϊκων, Δ.Δ. Λουσικών, 
Δήμου Ωλενίας, Ν. Αχαΐας. 1 

Συμπλήρωση της ΥΑ ΔΙΛΑΠ/Γ/3635/45464/11.8.97 
(ΦΕΚ 899/Β/14.10.97), περί χαρακτηρισμού ως 
ιστορικού διατηρητέου μνημείου του κτιρίου επί 


των οδών Πρωϊου 110 και Ευριπίδου στην Ερμού- 
πολη Σύρου και χαρακτηρισμός ως ιστορικού δια¬ 
τηρητέου μνημείου και του κτιρίου ιδιοκτ. Θ. Τιμω- 
νίδου, επίτωνοδώνΣτ. Πρωϊου 112 και Ευριπίδου 2 
στην Ερμούπολη Σύρου. 2 

Έγκριση μεταστέγασης της Λυρωδείου Μουσικής 
Σχολής. 3 

Έγκριση μεταβίβασης της άδειας ίδρυσης και λει¬ 
τουργίας του Ωδείου Ν. Μηχανιώνας. 4 


Τροποποίηση της 104/91 απόφασης του Δημοτικού 
Συμβουλίου Δήμου Μαρκοπούλου Μεσογαίας 
που επικυρώθηκε με την αριθμ. 19144/ 17.6.91 
απόφαση του Νομάρχη Ανατολ. Αττικής και δη- 
μοσιεύθηκε στο ΦΕΚ611/2.8.1991 οι οποίες αφο¬ 
ρούν την σύσταση νομικού προσώπου με την επω¬ 
νυμία «Σχολική Επιτροπή Γυμνασίου Λυκείου 


Μαρκοπούλου Μεσογαίας» του νομού Αττικής... 5 

Επανασυγκρότηση του Διοικητικού Συμβουλίου του 
Περιφερειακού Ταμείου Ανάπτυξης Βορείου Αι¬ 
γαίου . 6 

Χορήγηση άδειας άσκησης επαγγέλματος Φυσικού 
Νοσοκομείων Ακτινοφυσικού Ιατρικής στον ΧΟΥ¬ 
ΝΤΑ ΔΗΜΗΤΡΙΟ του ΛΕΩΝΙΔΑ. 7 

Μεταβίβαση κατά κυριότητα στο Δήμο Αχινού Ν. Σερ¬ 
ρών κοινοχρήστου τεμαχίου. 8 


ΑΠΟΦΑΣΕΙ Σ 

Αριθ. ΥΠΠΟ/ΑΡΧ/Α1/Φ43/57359/3506π.ε. (1) 

Κήρυξη ως αρχαιολογικού και οριοθέτηση του χώρου 
«Καρκάνα» οικισμού Σπαλιαρέϊκων, Δ.Δ. Λουσικών, 
Δήμου Ωλενίας, Ν. Αχαΐας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ137/Α/26.7.85) "Κυ¬ 
βέρνηση και Κυβερνητικά Όργανα". 

2. Την ΥΠΠΟ/ΓΝΟΣ/49610/28.11.90 (ΦΕΚ743/Β/29.11.90). 

3. Τις διατάξεις του ΚΝ 5351/32 "Περί Αρχαιοτήτων". 

4. ΤονΝ. 1127/81 (ΦΕΚ32/Α/81) "Περί κυρώσεως της εις 
Λονδίνον, την 6η Μάίου 1969 υπογραφείσης Ευρωπαϊκής 
Συμβάσεως δια την προστασία της Αρχαιολογικής Κλη¬ 
ρονομιάς". 

5. Την ομόφωνη γνωμοδότηση του Τοπικού Συμβουλίου 
Μνημείων Νοτιοδυτικής Ελλάδος, όπως διατυπώθηκε 
στηναρ. 1017-10-2001 Συνεδρία του, αποφασίζουμε: 

Κηρύσσουμε την περιοχή "Καρκάνα" του οικισμού Σπα- 
λιαρέϊκων, Δ.Δ. Λουσικών, του Δήμου Ωλενίας, Ν. Αχαΐας 
ως αρχαιολογικό χώρο για λόγους προστασίας των εκεί 
ευρισκομένων αρχαιοτήτων. 

Αναλυτικότερα στην περιοχή περιλαμβάνονται παλαιο¬ 
ντολογικά ευρήματα και λείψανα υστερορωμαικού νε¬ 
κροταφείου κεραμοσκεπών τάφων. 

Η κηρυσσόμενη περιοχή ορίζεται στο συνημμένο από¬ 
σπασμα Φ.Χ. ΓΥΣ κλ. 1:5000, με ενιαία γραμμή και οριο- 
θετείται από τα σημεία Α,Β,Γ,Δ,Ε,Ζ,Η,Θ,Α, τα οποία αντι¬ 
στοιχούν στο συνημμένο πίνακα συντεταγμένων. 

Από τις διατάξεις της παρούσας Απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα,17 Ιανουάριου 2002 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

Αριθ. ΥΠΠΟ/ΔΙΛΑΠ/Γ/2971/5282 (2) 

Συμπλήρωση της ΥΑ ΔΙΛΑΠ/Γ/3635/45464/11.8.97 (ΦΕΚ 
899/Β/14.10.97), περί χαρακτηρισμού ως ιστορικού 
διατηρητέου μνημείου του κτιρίου επί των οδών Πρω- 
ϊου 110 και Ευριπίδου στην Ερμούπολη Σύρου και χα¬ 
ρακτηρισμός ως ιστορικού διατηρητέου μνημείου και 
του κτιρίου ιδιοκτ. Θ. Τ ιμωνίδου, επί των οδών Στ. Πρω- 
ϊου 112 και Ευριπίδου 2 στην Ερμούπολη Σύρου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις, 

α) Του Ν. 1558/85 «Περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/Α/26.7.85. 

β) Του άρθρου 52 του Ν. 5351/32 "Περί Αρχαιοτήτων" 
όπως αντικαταστάθηκε με το άρθρο 14 και 17 του Ν.Δ. 
216/1943 καιτροποποιήθηκε μετο άρθρο 32 παρ. 5του Ν. 
1337/1983 και ισχύει. 

γ) του Ν. 1469/50 "Περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830". 

δ) του Ν. 2039 "Περί Κύρωσης της Σύμβασης για την 
προστασία της αρχιτεκτονικής Κληρονομιάς της Ευρώ¬ 
πης" ΦΕΚ 61/Α/13.4.92). 

ε) του Ν.Δ. 941/77 "Περί Οργανισμού του ΥΠΠΕ". 
ζ) το Π .Δ. 161/26.4.84 (ΦΕΚ 54/Α/30.4.84) "περί ανακα¬ 
τανομής αρμοδιοτήτων των Υπουργείων ΥΠΠΕ-ΥΧΟΠ". 

2. Την ΥΑ ΥΠΠΟ/ΓΝΟΣ/57631/21.11.97 (ΦΕΚ 1080/τ.Β/ 
5.12.97) με την οποία τροποποιείται η παρ. 8 του άρθρου 
6 της ΥΑ ΥΠΠΟ/ΓΝΟΣ/49095/30.10.91 (ΦΕΚ 987/τ.Β/ 
28.11.91). "Μεταβίβαση αρμοδιοτήτων Υπουργού και δι¬ 
καιώματος υπογραφής «Με εντολή Υπουργού» στους 
Γεν. Γραμματείς, Γ εν. Διευθυντές και Προϊσταμένους των 
Δ/νσεων, Τμημάτων και Γραφείων της Κεντρικής Υπηρε¬ 
σίας του ΥΠΠΟ". 

3. Την ΥΑ ΥΠΠΟ/ΔΙΛΑΠ/Γ/3635/45646/11.8.97 (ΦΕΚ 
899/Β/14.10.97) με την οποία χαρακτηρίστηκε ως ιστορι¬ 
κό διατηρητέο μνημείο το κτίριο επίτων οδών Πρωϊου 110 
και Ευριπίδου στην Ερμούπολη Σύρου. 

4. Την εισήγηση του Τμήματος Νεωτέρων Μνημείων και 
τα λοιπά στοιχεία του φακέλου. 

5. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων με αριθμό 24/13.9.2001, απο¬ 
φασίζουμε: 

Συμπληρώνουμε την ΥΑ ΥΠΠΟ/ΔΙΛΑΠ/Γ/3635/45464/ 
11.8.97 (ΦΕΚ 899/Β/14.10.97), με την οποία χαρακτηρί¬ 
στηκε ως ιστορικό διατηρητέο μνημείο το κτίριο επί των 
οδών Στ. Πρωϊου 110 και Ευριπίδου στην Ερμούπολη Σύ¬ 
ρου και χαρακτηρίζουμε ως ιστορικό διατηρητέο μνη¬ 
μείο, που χρειάζεται ειδική κρατική προστασία σύμφωνα 
με τις διατάξεις του Ν. 1469/50 και το κτίριο επί των οδών 
Στ. Πρωϊου 112 και Ευριπίδου 2, ιδιοκτησίας Θ. Τ ιμωνίδου 
στην Ερμούπολη Σύρου διότι αποτελεί ενδιαφέρον δείγ¬ 
μα λαϊκής κατοικίας που χωροθετήθηκε στα όρια της νε¬ 
οκλασικής πόλης και ανήκει σ’ ένα ενδιαφέρον κτιριακό 
σύνολο, σημαντικό για τη μελέτη της εξέλιξης της αρχιτε¬ 
κτονικής στην Ερμούπολη. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 24 Ιανουάριου 2002 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. ΥΠ.ΠΟ/ΚΑΤΕΧΝ/Δ/59252 (3) 

Έγκριση μεταστέγασης της Λυρωδείου Μουσικής 
Σχολής. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 "Κυβέρνηση και Κυβερνητικά Όργα¬ 
να". 

2. Το Π.Δ/γμα 941/77 "περί Οργανισμού του Υπουργεί¬ 
ου Πολιτισμού και Επιστημών". 

3. Το Β. Δ/γμα 16/66 "περί ιδρύσεως ιδιωτικών μουσικών 
ιδρυμάτων". 

4. Το Ν. 299/76 "περί ρυθμίσεως θεμάτων, αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων", ως και το από 11.11.57 Β.Δ. "περί κυρώσεως 
του εσωτερικού κανονισμού του Ωδείου Θεσσαλονίκης". 

5. Την απόφαση αριθμ. ΥΠ.ΠΟ/ΓΝΟΣ/49095/30.10.91 
"Μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού», στους Γεν. Γραμμα- 
τείς, Γεν. Δ/ντές, Προϊσταμένους Δ/νσεων, Τμημάτων, 
Γραφείων, της Κ.Υ. του ΥΠ.ΠΟ". (ΦΕΚ 987/Β/28.11.91). 

6. Την απόφαση αριθμ. ΥΠ. ΠΟ/ΚΑΤΕΧΝ/Δ/24525/ 
19.9.94 "χορήγηση άδειας ίδρυσης και λειτουργίας Μου¬ 
σικής Σχολής στον Αλέξανδρο Ηλία (ΦΕΚ 776/Β/13.10.94), 
αποφασίζουμε: 

Εγκρίνουμε τη μεταστέγαση της Λυρωδείου Μουσικής 
Σχολής στο κτίριο επί της οδού Γ. Μαυρουκάκη 39 και 
Μελ. Ζαχαρία στα Μέγαρα, κατόπιν αιτήσεως του ιδρυ- 
τού της ανωτέρω Σχολής. 

Στην αίθουσα ομαδικής διδασκαλίας δεν επιτρέπεται η 
φοίτηση περισσοτέρων των 15 σπουδαστών. 

Από τις διατάξεις αυτής της απόφασης, δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 30 Ιανουάριου 2002 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 
-♦- 

Αριθ. ΥΠ. Π Ο/ΚΑΤΕΧΝ/Δ/65223 (4) 

Έγκριση μεταβίβασης της άδειας ίδρυσης και λειτουρ¬ 
γίας του Ωδείου Ν. Μηχανιώνας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 "Κυβέρνηση και Κυβερνητικά Όργα¬ 
να". 

2. Το Π.Δ/γμα 941/77 “περί Οργανισμού του Υπουργεί¬ 
ου Πολιτισμού και Επιστημών". 

3. Το Β. Δ/γμα 16/66 "περί ιδρύσεως ιδιωτικών μουσικών 
ιδρυμάτων". 

4. Τον Ν. 299/76 "περί ρυθμίσεως θεμάτων, αφορώ- 
ντων εις τον κανονισμόν λειτουργίας των ιδιωτικών μου¬ 
σικών ιδρυμάτων" ως και το από 11.11.57 Β.Δ. "περί κυ- 
ρώσεως του εσωτερικού κανονισμού του Ωδείου Θεσ¬ 
σαλονίκης". 

5. Την απόφαση αριθμ. ΥΠ.ΠΟ/ΓΝΘΣ/49095/30.10.91 
"Μεταβίβαση αρμοδιοτήτων Υπουργού, και δικαιώματος 
υπογραφής «Με εντολή Υπουργού» στους Γεν. Γραμμα¬ 
τείς, Γεν. Δ/ντές, Προϊσταμένους Δ/νσεων, Τμημάτων, 
Γραφείων, της Κ.Υ. του ΥΠ.ΠΟ". (ΦΕΚ 987/Β/28.11.91). 

6. Την απόφαση αριθμ. ΥΠ. ΠΟ/ΚΑΤΕΧΝ/Δ/25229/ 
16.9.97 "χορήγηση άδειας ίδρυσης και λειτουργίας Ωδεί¬ 
ου, στον Άγγελο Μαντοβάνι" (ΦΕΚ862/τ.Β/29.9.97). 

7. Την από 28.11.2001 αίτηση με τα συνημμένα δικαιο- 
λογητικά, αποφασίζουμε: 

1. Εγκρίνουμε την μεταβίβαση της άδειας ίδρυσης και 
λειτουργίας του "Ωδείου Ν. Μηχανιώνας" στον Νικόλαο 
Πορτοκάλη, επειδή έχει τα νόμιμα προσόντα. 

Από τις διατάξεις αυτής της απόφασης, δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 30 Ιανουάριου 2002 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 
-♦- 

Αριθ. 08/Δ.Τ.Α./6552 ( 5 ) 

Τροποποίηση της 104/91 απόφασης του Δημοτικού Συμ¬ 
βουλίου Δήμου Μαρκοπούλου Μεσογαίας που επικυ¬ 
ρώθηκε με την αριθμ. 19144/17.6.91 απόφαση του Νο¬ 
μάρχη Ανατολ. Αττικής και δημοσιεύθηκε στο ΦΕΚ 
611/2.8.1991 οι οποίες αφορούν την σύσταση νομικού 
προσώπου με την επωνυμία «Σχολική Επιτροπή Γυ- 
μνασίου Λυκείου Μαρκοπούλου Μεσογαίας» του νο¬ 
μού Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 5 του Ν. 1894/90 (ΦΕΚ 110/ 
Α’) και του άρθρου 203 του Π.Δ.410/95 (ΦΕΚ231/Α’). 

2. Τις ρυθμίσεις του άρθρου 29Α του Ν. 1558/85 που 
προστέθηκε με το άρθρο 27 του Ν. 2081 /92 σχετικά με την 
υποχρέωση αναγραφής "κάλυψη δαπάνης" που συνεπά¬ 
γεται η έκδοση κάθε κανονικής πράξης. 

3. Τις διατάξεις του Ν. 2503/97 "Διοίκηση, Οργάνωση, 
Στελέχωση της Περιφέρειας, ρύθμιση θεμάτων Τοπικής 
Αυτ/σης και άλλες διατάξεις "(ΦΕΚ 107/Α/30.5.97). 

4. Την αριθμ. 19144/91 απόφαση του Νομάρχη Ανατολι¬ 
κής Αττικής όπως δημοσιεύθηκε στο ΦΕΚ 611/2.8.1991 
για την σύσταση ίδιου νομικού προσώπου με την επωνυ¬ 
μία "Σχολική Επιτροπή Γυμνασίου Λυκείου Μαρκοπούλου 
Μεσογαίας". 

5. Την αριθμ. 13/2000 απόφαση του Δημοτικού Συμβου¬ 
λίου του Δήμου Μαρκοπούλου Μεσογαίας, αποφασίζου¬ 
με: 


Τροποποιούμε την αρ. 19144/91 απόφαση του Νομάρχη 
Ανατολικής Αττικής για σύσταση νομικού προσώπου με 
την επωνυμία "Σχολική Επιτροπή Γυμνασίου Λυκείου 
Μαρκοπούλου Μεσογαίας", ως προς τα άρθρα 1 και 3, ως 
ακολούθως: 

ΣΥΣΤΑΣΗ - ΕΠΩΝΥΜΙΑ 

1. Συστήνεται νομικό πρόσωπο με την επωνυμία "ΣΧΟ¬ 
ΛΙΚΗ ΕΠΙΤΡΟΠΗ ΓΥΜΝΑΣΙΟΥ, ΛΥΚΕΙΟΥ, Ι.Ε.Κ. ΜΑΡΚΟ- 
ΠΟΥΛΟΥ ΜΕΣΟΓΑΙΑΣ" του Νομού Αττικής. 

ΔΙΟΙΚΗΣΗ 

3. Το Νομικό Πρόσωπο διοικείται από δεκατριαμελές 
(13) Διοικητικό Συμβούλιο αποτελούμενο από: 
α. τον εκάστοτε Δήμαρχο ως Πρόεδρο, 
β. τρεις (3) δημοτικούς συμβούλους που ορίζονται με 
απόφαση του Δημ. Συμβουλίου. 

γ. τους εκάστοτε Δ/ντές του Γυμνασίου, Λυκείου, Ι.Ε.Κ., 
του Δήμου Μαρκοπούλου. 

δ. από έναν εκπρόσωπο του Συλλόγου Γονέων και Κη¬ 
δεμόνων του Γ υμνασίου και του Λυκείου Δήμου Μαρκο¬ 
πούλου Μεσογαίας. 

ε. από έναν εκπρόσωπο των Μαθητικών Κοινοτήτων του 
Γ υμνασίου, Λυκείου, Μαρκοπούλου Μεσογαίας. 

στ. από δυο εκπροσώπους του Δήμου Μαρκοπούλου 
Μεσογαίας. 

Η θητεία του Διοικητικού Συμβουλίου λήγει με τη λήξη 
της Δημοτικής περιόδου. 

Η θητεία των μελών του Δ.Σ. ακολουθεί τη Δημοτική πε¬ 
ρίοδο. 

ΑΚΡΟΤΕΛΕΥΤΙΑ ΔΙΑΤΑΞΗ 

Από τις διατάξεις της απόφαση αυτής δεν προκαλείται 
δαπάνη σε βάρος του προϋπολογισμού του Δήμου. 

Κατά τα λοιπά εξακολουθεί να ισχύει η αριθμ. 19144/ 
1991 απόφαση του Νομάρχη Ανατολικής Αττικής. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Παλλήνη, 15 Οκτωβρίου 2001 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 
-♦- 

Αριθ. 76/ΓΓ ( 6 ) 

Επανασυγκρότηση του Διοικητικού Συμβουλίου του Πε¬ 
ριφερειακού Ταμείου Ανάπτυξης Βορείου Αιγαίου. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

α) Το άρθρο 54του Ν. 2218/94 (ΦΕΚ 98 Α), «Ίδρυση Ν.Α. 
κ.λ.π.». 

β) Την με αριθμ. 112/ΦΕΚ 145/Β/20.2.98 απόφαση του 
Γεν. Γραμ. της Περιφέρειας Βορ. Αιγαίου, "συγκρότηση 
Δ.Σ. του Π.Τ.Α. Β. Αιγαίου", όπως τροποποιήθηκε μεταγε¬ 
νέστερα. 

Υ) Την με αριθμό 106/ΦΕΚ 145/Β/98 απόφαση του Γεν. 
Γρ. της Π. Β. Αιγαίου, περί συγκρότησης του Περιφερεια¬ 
κού Συμβουλίου Β. Αιγαίου, όπως τροποποιήθηκε συ¬ 
μπληρώθηκε και ισχύει σήμερα. 

δ) Το ότι η θητεία του Δ.Σ. του Περιφ. Ταμείου Ανάπτυ¬ 
ξης Βορείου Αιγαίου, λήγει την 21.1.2002. 

ε) Το Νόμο 2690/9.3.99 (ΦΕΚ45/Α/99), άρθρο 13, απο¬ 
φασίζουμε: 

Επανασυγκροτούμε το Διοικητικό Συμβούλιο του Περι¬ 
φερειακού Ταμείου Ανάπτυξης Βορείου Αιγαίου με έδρα 
τη Μυτιλήνη, και ορίζουμε μέλη του τα εξής: 

Την Γενικό Γραμματέα της Περιφέρειας Βορείου Αιγαί¬ 
ου Μαρία Σκέμπερη, ως Πρόεδρο 
Τον Δημήτριο Βουνάτσο Νομάρχη Λέσβου με αναπλη¬ 
ρωτή τον Πολίτη Σταύρο Πρόεδρο του Ν.Α. Λέσβου, εκ¬ 
προσώπους της Τ.Α. δεύτερης βαθμίδας, ως μέλη. 

Τον Φίλλιπο Πετρούσκα Δήμαρχο Βαθέως Σάμου με 
αναπληρωτή τον Δημήτριο Ζαφειριού Εκπρόσωπο της 
ΤΕΔΚ Ν. Λέσβου, εκπροσώπους της Τ.Α. α’ βαθμού ως μέ¬ 
λη. 

Τον Στέφανο Φαραντζή Πρόεδρο του εργατικού Κέ¬ 
ντρου Χίου με αναπληρωτή τον Δημήτριο Σιαμέτη Δ. Πρό¬ 
εδρο του Π.Ε.Κ Λέσβου, εκπροσώπους των εργατικών 
ενώσεων, ως μέλη. 

Τον Παναγιώτη Σεράίδη, Γενικό Διευθυντή της Περιφέ¬ 
ρειας, τον οποίο ορίζουμε αντιπρόεδρο του Δ.Σ., ως μέ¬ 
λος. 

Τον Στέφανο Αγαπητό, προϊστάμενο του Δ.Σ.Α. της Πε¬ 
ριφέρειας, ως μέλος. 

Ο ορισμός εκπροσώπου των εργοδοτικών οργανώσεων 
με τον αναπληρωτή του, θα πραγματοποιηθεί μόλις τα 
αρμόδια κατά νομό όργανα υποδείξουν στην Περιφέρεια 
Β. Αιγαίου τον εκπρόσωπό τους γιατο Περιφερειακό Συμ¬ 
βούλιο της Π. Β. Αιγαίου. 

Τον Σεραίδη Παναγιώτη, ορίζουμε αντιπρόεδρο του 
Δ.Σ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Μυτιλήνη, 18 Ιανουάριου 2002 

Η Γενική Γραμματέας Περιφέρειας 
ΜΑΡΙΑ ΣΚΕΜΠΕΡΗ 
-Φ- 

Αριθ. 11823 ( 7 ) 

Χορήγηση άδειας άσκησης επαγγέλματος Φυσικού Νο¬ 
σοκομείων Ακτινοφυσικού Ιατρικής στον ΧΟΥΝΤΑ ΔΗ- 
ΜΗΤΡΙΟ του ΛΕΩΝΙΔΑ. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν.Δ. 181/74 (ΦΕΚ 347/Α/74) "Περί 
προστασίας εξ ιοντιζουσών ακτινοβολιών" και το Ν. 1014 
(ΦΟΡ) 94 (ΦΕΚ 216/6.3.2001 /τ.Β'). 

2. Την αριθ. Α2 στ/2073/83 (ΦΕΚ 280/Β/83) Υπουργική 
απόφαση "Καθορισμός προσόντων για την επαγγελματι¬ 
κή απασχόληση των Φυσικών Νοσοκομείων". 

3. Την αριθ. 14632 (ΦΟΡ) 1416/91 (ΦΕΚ539/Β/91) Κοινή 
Υπουργική Απόφαση "Έγκριση Κανονισμών Ακτινοπρο¬ 
στασίας". 

4. Την από 27.9.2001 αίτηση του Φυσικού. 

5. Τη γνωμοδότηση της αρμόδιας Επιτροπής χορήγη¬ 
σης άδειας άσκησης του επαγγέλματος Φυσικού Νοσο¬ 
κομείων - Ακτινοφυσικού Ιατρικής (Συνεδρίαση επιτρο¬ 
πής 9η/8.6.2001). 


6. Το Ν. 2647/98 (ΦΕΚ237/98) "Μεταβίβαση αρμοδιοτή¬ 
των στις περιφέρειες και την Νομαρχακή Αυτοδιοίκηση 
και άλλες διατάξεις". 

7. Την 8330/99 εξουσιοδοτική απόφαση Νομάρχη προς 
τη Διευθύντρια Δ/νσης Υγείας και Δημ. Υγιεινής, αποφα¬ 
σίζουμε: 

Χορηγούμε άδεια άσκησης επαγγέλματος Φυσικού Νο¬ 
σοκομείων - Ακτινοφυσικού Ιατρικής εκτός της περιοχής 
των ιοντιζουσών ακτινοβολιών στον ΧΟΥΝΤΑ ΔΗΜΗΤΡΙΟ 
του ΛΕΩΝΙΔΑ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Παλλήνη, 27 Νοεμβρίου 2001 

Με εντολή Νομάρχη 
Η Διευθύντρια 
ΑΙΚ. ΠΡΙΜΙΚΥΡΗ 
-♦- 

Αριθ. 89 (8) 

Μεταβίβαση κατά κυριότητα στο Δήμο Αχινού Ν. Σερ¬ 
ρών κοινοχρήστου τεμαχίου. 

Ο ΝΟΜΑΡΧΗΣ ΣΕΡΡΩΝ 

Έχοντας υπόψη: 

1) Τις διατάξεις των άρθρων 1 & 5 του Ν. 3200/55" περί 
διοικητικής αποκεντρώσεως" όπως συμπληρώθηκαν με 
τις διατάξεις των άρθρων 1 και 4 του Ν.Δ. 532/70 "περί συ- 
μπληρώσεως των διατάξεων περί διοικητικής αποκε¬ 
ντρώσεως". 

2) Το Β.Δ. αριθ. 709/70 "περί καθορισμού των διατηρου- 
μένων υπέρ του Υπουργού και των Περιφερειακών αρχών 
διανομαρχιακού επιπέδου αρμοδιοτήτων επί θεμάτων 
του Υπουργείου Γεωργίας", όπως αυτό τροποποιήθηκε 
με το Π.Δ. 94/93. 

3) Το Β.Δ. 347/71 "περί των παράταις Περιφερειακαίς 
Υπηρεσίαις του Υπουργείου Εθνικής Οικονομίας, επί θε¬ 
μάτων Γεωργίας Συμβουλίων". 

4) Τις διατάξεις του Ν. 2218/94: Ίδρυση Νομαρχιακής 
Αυτοδιοίκησης, τροποποίηση διατάξεων για την πρωτο¬ 
βάθμια αυτοδιοίκηση και την περιφέρεια και άλλες διατά¬ 
ξεις (ΦΕΚ Α 90/94) όπως τροποποιήθηκαν και συμπληρώ¬ 
θηκαν στη συνέχεια. 

5) Τον Οργανισμό Οργάνωσης και Λειτουργίας της Νο¬ 
μαρχιακής Αυτοδιοίκησης Σερρών (ΦΕΚ Β 367/4.5.97). 

6) Τις διατάξεις του άρθρου 10 παρ. 8 του Ν. 2503/97 
(ΦΕΚ Α 107/97) περί μεταβίβασης αρμοδιοτήτων επί πρά¬ 
ξεων προβλεπομένων από την εν γένει Αγροτική Νομοθε¬ 
σία στα όργανα της Νομαρχιακής Αυτοδιοίκησης. 

7) Την αριθ. 3398/22.7.1997 απόφασή μας, με την οποία 
παρέχεται στον Προϊστάμενο του Τμήματος Εποικισμού- 
Αναδασμού η εξουσία υπογραφής σε ορισμένα από τα 
αντικείμενά μας. 

8) Τα κτηματολογικά στοιχεία της Συμπληρωματικής 
διανομής έτους 1960 του αγροκτήματος Λευκοτόπου, 
στα οποία το υπ’ αριθ. 594 τεμάχιο έκτασης 1500 τ.μ. φέ¬ 
ρεται με τον χαρακτηρισμό "χέρσο-κοινόχρηστο". 

9) Την υπ’ αριθ. 128/2000 απόφαση του Δημοτικού Συμ¬ 
βουλίου Αχινού, με την οποία ζητάει την μεταβίβαση κατά 

κυριότητα στον Δήμο Αχινού του ανωτέρω τεμαχίου για 
την δημιουργία χώρου αναψυχής. 

10) Τις διατάξεις του άρθρου 164 του Αγροτικού Κώδι¬ 
κα, αποφασίζουμε: 

Μεταβιβάζουμε κατά πλήρη νομή και κυριότητα στο Δή¬ 
μο Αχινού το υπ’ αριθ. 594 τεμάχιο "χέρσο κοινόχρηστο" 
έκτασης 1500 τ.μ. της Συμπληρωματικής Διανομής έτους 
1960 του Αγρ/τος Λευκοτόπου. 

Επί του ανωτέρω μεταβιβαζομένου τεμαχίου ο Δήμος 
αποκτά την νομή και κυριότητα χωρίς την καταβολή τιμή¬ 
ματος ή κάποιας άλλης αποζημίωσης. 

Η απόφαση αυτή επέχει θέση οριστικού τίτλου κυριότη¬ 
τας και μεταγράφεται ατελώς στα οικεία βιβλία μεταγρα¬ 
φών, με την φροντίδα του Δημάρχου, μετά την δημοσίευ¬ 
σή της στην Εφημερίδα της Κυβερνήσεως. 


Από της μεταγραφής της απόφασης, η κυριότητα και η 
νομή μεταβιβάζονται στον οικείο Δήμο, χωρίς καμία άλλη 
διατύπωση. 

Η παρούσα δημοσιεύεται στην Εφημερίδα της Κυβερ¬ 
νήσεως, σύμφωνα με την παρ. 4 του άρθρου 164 του 
Αγροτικού Κώδικα. 

Από τις διατάξεις αυτής δεν προκαλείται δαπάνη σε βά¬ 
ρος του Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Σέρρες, 11 Ιανουάριου 2002 

Με εντολή Νομάρχη 
Ο Προϊστάμενος 

Τμήματος Εποικισμού - Αναδασμού 
ΔΗΜ. ΜΠΙΡΤΖΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



